Mangal Singh Hazowary
Mangal Singh Hazowary (natus Silbari in vico Asamae die 2 Martii 1954) est poeta linguae Bodoicae, editor, biographus, et scriptor scaenicus Indicus. Qui praemium Academiae Sahityanae pro Ziuni Mwkthang Bisombi Arw Aroj, libro poematum de vita spirituali et pacifistica, anno 2005 accepit. Gradus doctoris philosophiae pro dissertatione "De traditionali festo Bodoensi: studium criticum" ei anno 1999 ab Universitate Gauhatiensi concessus est.